Ջոն Բոգլ

**Ջոն Քլիֆթոն Բոգլ** (, ), ամերիկացի ձեռնարկատեր, հայտնի ներդրող և *The Vanguard Group*-ի հիմնադիր և աշխարհի ամենամեծ ներդրումային ընկերության նախկին գործադիր տնօրեն։ Ամենավաճառվող «Փոխադարձ հիմնադրամները ողջամտության տեսանկյունից. Նոր հրամայականներ խելացի ներդրողի համար» բեսթսելերի հեղինակ։

## Վաղ տարիներ
Ջոն Բոգլը և նրա երկվորյակ եղբայր Դեյվիդը ծնվել են Մոնկլերում ()` ԱՄՆ-ի Նյու Ջերսի նահանգում։ Ընտանիքը կրել է Մեծ ճգնաժամի հետևանքները: Բոգլը հաճախել է Բլերի ակադեմիայի մասնավոր գիշերօթիկ դպրոց` լրիվ կրթաթոշակով, բակալավրի կոչում է ստացել Փրինսթոնի համալսարանից 1951 թվականին և մասնակցել երեկոյան և կիրակնօրյա դասընթացներին Փենսիլվանիայի համալսարանում: Բոգլի ավարտական թեզը՝ «Ներդրումային ընկերության տնտեսական դերը», որտեղ նկարագրել է նոր ձևավորվող փոխադարձ հիմնադրամների սկզբունքները, ազդել է մի ամբողջ ոլորտի վրա՝ փոխելով ներդրումների մոտեցումը:

## Կարիերա
Ավարտելուց հետո Ջոն Բոգլը աշխատանքի է անցել Wellington Management Company-ում, որտեղ աշխատել է կազմակերպության հիմնադիր Ուոլթեր Լ. Մորգանի ղեկավարությամբ ():

Ընկերության հետ հաջող կարիերա անելով՝ 1965 թվականին՝ 35 տարեկանում, Ջոն Բոգլը դարձել է նրա գործադիր փոխնախագահը, սակայն 1973 թվականին Բոգլի հավանությամբ Վելինգթոնի կողմից ներդրած միջոցների շահութաբերությունը կտրուկ ընկել է։ Բաժնետոմսերի գների անկման արդյունքում ընկերության ընդհանուր ակտիվները 2,6 մլրդ դոլարից նվազել են 2 մլրդ դոլարի։ 1974 թվականի հունվարին Բոգլը հեռացվել է աշխատանքից։

1974 թվականին Բոգլը հիմնել է *The Vanguard Group*-ը: Նրա ղեկավարությամբ այն դարձել է աշխարհի խոշորագույն կառավարչական ընկերությունը։ 1975 թվականին Յուջին Ֆամայի, Բերթոն Մալկիելի և Փոլ Սամուելսոնի աշխատանքների ազդեցությամբ Ջոն Բոգլը հիմնել է Vanguard 500 ներդրումային հիմնադրամը՝ առաջին ինդեքսային հիմնադրամը, որը հասանելի էր հանրությանը։  1975 թվականից մինչև 2002 թվականը ընկերության կառավարվող ակտիվների չափը 1,8 միլիարդ դոլարից աճել է` հասնելով մինչև 600 միլիարդ դոլարի:

Ջոն Բոգլը եղել է Բլերի ակադեմիայի հոգաբարձուների խորհրդի անդամ և Միլշտեյն կորպորատիվ կառավարման և կատարողականության կենտրոնի խորհրդատվական խորհրդի անդամ ():

Բոգլը նաև եղել է Ազգային Սահմանադրության կենտրոնի հոգաբարձուների խորհրդում ()։ Վերջինս Ֆիլադելֆիայում ԱՄՆ Սահմանադրությանը նվիրված թանգարան է։ Նա այս հիմնադրամի տնօրենների խորհրդի նախագահն է եղել 1999-2007 թվականներին։ 2007 թվականին պաշտոնը զիջել է նախագահ Ջորջ Բուշ Կրտսերին:

Ջոն Բոգլը մահացել է 2019 թվականի հունվարի 16-ին` 89 տարեկան հասակում։

## Հիմնական սկզբունքներ
### Ներդրումներ
Ջոն Բոգլը իր «Ընդհանուր իմաստով փոխադարձ հիմնադրամներ» գրքում ներկայացրել է կոլեկտիվ ներդրումների շուկայում ներդրումներ կատարելու հիմնական կանոնները.

* Ընտրե՛ք միջոցներ ցածր ծախսերով:
* Զգուշացե՛ք ցանկացած լրացուցիչ ծախսից, որը կարող է առաջանալ ձեր ստացած խորհրդից:
* Մի՛ գերագնահատեք ֆոնդի անցյալի կատարողականը:
* Օգտագործե՛ք ֆոնդի պատմական ցուցանիշները կայունությունը և ռիսկը գնահատելու համար:
* Զգուշացե՛ք աստղերից (նկատի Է ունեցել ֆոնդի կառավարիչներին):
* Զգուշացե՛ք մեծ միջոցներից.
* Չափազանց շատ միջոցներ մի՛ ունեցեք:
* Գնե՛ք ֆոնդի պորտֆոլիո և պահեք այն:

### Ձեռնարկատիրություն
«Մի հավատա թվերին» գրքում Ջոն Բոգլը տվել է ձեռներեցության 17 կանոն՝ հիմնվելով իր սեփական փորձի վրա։

# Բախտավոր եղի՛ր։
# Պարտությունը հաղթանակի վերածի՛ր։
# Գտե՛ք դաստիարակ:
# Մի՛ վախեցեք աշխատանքից ազատվելուց։
# Համարձակ եղե՛ք։
# Բախտավորվե՛ք շատ անգամ, բախտ ունեցեք մեկ անգամ:
# Երբեք մի՛ կորցրեք սիրտը:
# Հարևանիցդ ավելի լավ մկան թակարդ սարքի՛ր, և մարդիկ կգան քեզ մոտ։
# Երբեք, երբեք, երբեք մի՛ հանձնվիր:
# Ուսումնասիրի՛ր թվաբանություն։
# Խուսափե՛ք թերագնահատելուց ակնհայտի ուժը:
# Ավելի հեշտ է մրցակցել, եթե մրցակիցները չեն ցանկանում կամ չեն կարողանում մրցակցել ծախսերի վրա:
# «Ես կառավարությունից եմ և այստեղ եմ ձեզ օգնելու» (Կանոն ուժեղ կոչերի կարևորության մասին)։
# Ներքին հետևողական ռազմավարությունը բիզնեսի հաջողության գրավականներից մեկն է:
# Ընտրե՛ք ճանապարհ, որը երբեք չի օգտագործվել ճանապարհորդության համար, այն կարող է ամեն ինչ իսկապես այլ կերպ դարձնել:
# Չկա մարդ, ով միայնակ որևէ բանի կհասնի։
# Մեր ամենամեծ պարգևները գալիս են, երբ մենք խթանում ենք տնտեսական առաջընթացը և օգնում ենք ավելի լավ աշխարհ կառուցել:

## Մրցանակներ և կոչումներ
* 1999 թվականին Fortune ամսագրի կողմից նա ճանաչվել է 20-րդ դարի չորս «ներդրումային հսկաներից» մեկը:
* 1999 թվականին արժանացել է Վուդրո Վիլսոնի մրցանակին։
* 2004 թվականին TIME ամսագրի կողմից նա ճանաչվել է աշխարհի 100 ամենաազդեցիկ մարդկանցից մեկը։
* Պատվավոր դոկտորի կոչումի է արժանացել Փրինսթոնի համալսարանից, Դելավերի համալսարանից, Ռոչեսթերի համալսարանից, Նոր դպրոցի համալսարանից, Արևելյան համալսարանից, Օլբրայթ քոլեջից, Փենսիլվանիայի համալսարանից, Դրեքսելի համալսարանից, Իմակուլատայի համալսարանից, Ջորջթաունի համալսարանից, Թրինիթի քոլեջից և Վիլանովայի համալսարանից:

## Անձնական կյանք
Ջոն Բոգլը և նրա կինը՝ Եվան, ունեցել են վեց երեխա և տասներկու թոռ։ Նրանք ապրել են Բրին Մաուրում (), որը գտնվում է Փենսիլվանիա նահանգում: 1996 թվականին սրտի փոխպատվաստման է ենթարկվել։

## Ծանոթագրություններ

## Արտաքին հղումներ
* Ջոն Ք. Բոգլի փաստաթղթերը Seeley G. Mudd ձեռագիր գրադարան, Փրինսթոնի համալսարան
* Կենսագրություն Bogle Financial Markets Research Center-ում
* Դիտողություններ Բոստոնի Հարվարդի ակումբի առաջ, 2003 թվականի 14 հունվարի,
* ''Venture Voice-ի'' փոդքաստ հարցազրույց, 2006 թվականի փետրվարի 23 
* «Մեր ժամանակի գրքերը» հարցազրույց Ջոն Բոգլի հետ, 2007 թվականի հունվար    ում
* 
* Տեսանյութ. Ելույթ Պեպերդայն համալսարանում
* Investopedia պրոֆիլը
* Բոգլի կենսագրությունը
* Ինչպես Ջոն Բոգլը ստեղծեց աշխարհի առաջին ինդեքսային հիմնադրամը

Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի հասարակական գործիչներ
Կատեգորիա:Ամերիկացի ներդրողներ
Կատեգորիա:Ամերիկյան փիլիսոփայական ընկերության անդամներ